
Tallinna mnt 35 maa-ala detailplaneeringu kehtestamine 
1. Asjaolud ja menetluse käik

Tallinna mnt 35 maa-ala detailplaneeringu algatamise ettepaneku on esitanud M – NAR Kinnisvara OÜ juhatuse liige Aleksei Rumjantsevi isikus ning detailplaneering algatati Narva Linnavolikogu 17.04.2008 otsusega nr 114.           
Eesmärgiks on ehitusõiguse määramine üheksakorruselise ärikeskuse  (max hoone alune pind ca 3000 m²) ning kahekorruselise allmaaparkla (kokku 198 parkimiskohti) ehitamiseks. Sissesõit hoonesse kavandatakse Tallinna mnt 37 poolt ja väljasõit Kangelaste prospektile. Lahendatakse jalakäijate teede, heakorrastuse ja haljastuse küsimused. Määratakse tehnovõrkude asukohad. Planeeritava ala pindala on ca 0,35 ha.                                                                                                                                                                                                                                                                                                                                                                                                                                                                                                                                                                                                                                                                                                                                              
Planeeringu vastuvõtmine toimus 21.04.2009 Narva Linnavolikogu otsusega nr 57. Avaliku väljapaneku ajavahemikul 11.05. - 25.05.2009 ei esitatud planeeringule mitte ühtegi kirjalikku protesti ega ettepanekut planeeringu lahenduse muutmiseks.

Planeering ei sisalda kehtiva Narva linna üldplaneeringu täpsustamise ettepanekut.
Narva Linnavalitsuse Arhitektuuri- ja Linnaplaneerimise Amet teeb ettepaneku detailplaneeringu kehtestamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 33 ja Narva Linna ehitusmääruse § 13 lõike 2  kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõigetele 4 ja 7.

3. Otsus

3.1. Kehtestada Tallinna mnt 35 maa-ala detailplaneering.
3.2. Narva Linnavalitsuse Arhitektuuri- ja Linnaplaneerimise Ametil teha otsus teatavaks OÜ-le M – NAR Kinnisvara ning avaldada ajalehes, milles Narva  linn avaldab ametlikke teateid.
4. Rakendussätted
4.1. Otsus jõustub teatavaks tegemisest.
4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

